laion/Wikipedia-Exotic huggingface dataset:
გიუნიუთის ოპერაცია

გიუნიუთის ოპერაცია (აზერ. Günnüt əməliyyatı) — 2018 წლის 20-დან 27 მაისამდე მიმდინარე სამხედრო შეტაკება აზერბაიჯანის შეიარაღებული ძალებსა და სომხეთის შეიარაღებულ ძალებს შორის. სამხედრო შეტაკება და შემდგომში ჩატარებული სამხედრო ოპერაცია აზერბაიჯანის მიერ ნახიჩევანის ავტონომიური რესპუბლიკის რამდენიმე სომხეთის მიერ ოკუპირებული სოფლისა და სტრატეგიული მაღლობის განთავისუფლებით დასრულდა. ოპერაციის შედეგად, თავდაპირველად განთავისუფლდა სოფელი გიუნიუთი და მის მახლობლად მდებარე მთები, შემდეგ კი ყიზილგაიას მთა და ხუნუთდაღი, რომელიც საშუალებას აძლევს აზერბაიჯანის შეიარაღებულ ძალებს, აკონტროლონ ერევანი-ეხენაძორი-გორუსი-ლაჩინი-ხანქენდის საავტომობილო გზას. შემდგომში, აზერბაიჯანის შეიარაღებულმა ძალებმა, ასევე სოფელი არენიც აიღეს. სამხედრო ოპერაციის დროს, აზერბაიჯანის შეიარაღებული ძალების 1, ხოლო სომხეთის შეიარაღებული ძალების 3 სამხედრო მოსამსახურე დაიღუპა. ↑ Azərbaycan ordusunun Naxçıvan istiqamətində hücumu az. დაარქივებულია ორიგინალიდან — 2018-06-08. ციტირების თარიღი: 2018-06-08. ↑ Joshua Kucera. Azerbaijani military advances on tense Nakhchivan-Armenia border en. ციტირების თარიღი: 2018-05-30. ↑ Ordumuz daha bir yüksəkliyi tutdu: Yerevan - Gorus yolu NƏZARƏTİMİZDƏDİR az. დაარქივებულია ორიგინალიდან — 2018-06-08. ციტირების თარიღი: 2018-06-08. ↑ Ordumuzun Naxçıvandakı yeni mövqelərinin görüntüləri FOTO, VİDEO az. ციტირების თარიღი: 2018-06-08. ↑ Şəhid olan hərbi qulluqçumuz kimdir? (FOTO) az. დაარქივებულია ორიგინალიდან — 2018-06-08. ციტირების თარიღი: 2018-06-08. ↑ Armenians expect Pashinyan to abolish army maintenance tax en. დაარქივებულია ორიგინალიდან — 2018-06-08. ციტირების თარიღი: 2018-06-08. ↑ Xəzər TV. (09.06.2018) Ordumuz bir sıra strateji yüksəklikləri işğaldan azad etdi az. Youtube.com. ციტირების თარიღი: 2018-06-09. ↑ Azərbaycan ordusu Naxçıvan istiqamətində irəlilədi, böyük ərazini nəzarətə götürdü az. დაარქივებულია ორიგინალიდან — 2018-06-08. ციტირების თარიღი: 2018-06-08. ↑ Ermənilər Naxçıvanda azad edilən mövqelərimizi çəkdi: "Kənddə çaxnaşmadır" (FOTO) az. დაარქივებულია ორიგინალიდან — 2018-06-08. ციტირების თარიღი: 2018-06-08.
რესპუბლიკის დღე (აზერბაიჯანი)

რესპუბლიკის დღე (აზერ. Respublika günü) — აზერბაიჯანის დემოკრატიული რესპუბლიკის დამოუკიდებლობის გამოცხადების დღე აზერბაიჯანის ეროვნული საბჭოს მიერ. ეს იყო პირველი სეკულარული დემოკრატიული რესპუბლიკა მუსლიმურ აღმოსავლეთში. აზერბაიჯანი დემოკრატიული რესპუბლიკის დაფუძნებელი იყო მამედ ემინ რასულზადე. 1990 წლიდან 28 მაისი აზერბაიჯანში აღინიშნება, როგორც ეროვნული დღესასწაული. 1917 წელს  რუსეთის იმპერიაში მომხდარი თებერვლის რევოლუციის შედეგად მეფის ერთმმართველობა დაემხო. ქვეყანაში დაიწყო ცარიზმის მიერ შექმნილი გაუსაძლისი მდგომარეობის წინააღმდეგ ხალხთა ეროვნული მოძრაობა.1918 წლის 28 მაისს შეიქმნა აზერბაიჯანის სახალხო რესპუბლიკა, რომელმაც იარსება 1920 წლამდე. ეს იყო პირველი მუსლიმური აღმოსავლეთის დემოკრატიული სახელმწიფო. ადრ იყო პირველი რესპუბლიკა მუსლიმურ ქვეყნებს შორის, რომელმაც მიანიჭა ქალებს თანაბარი პოლიტიკური უფლებები. პირველი სახელმწიფო, რომელმაც ოფიციალურად აღიარა აზერბაიჯანის დემოკრატიული რესპუბლიკა ოსმალეთის იმპერია იყო. აზერბაიჯანის დემოკრატიული რესპუბლიკის დროშა წითელი ფერის იყო. აზერბაიჯანის დემოკრატიულმა რესპუბლიკამ დაძაბულ და რთულ სოციალურ-პოლიტიკურ სიტუაციაში შეძლო არსებობა მხოლოდ 23 თვის განმავლობაში. 1920 წლის 28 აპრილს საბჭოთა კავშირი შეიჭრა აზერბაიჯანში. 1991 წელს საბჭოთა იმპერიის დაშლის შემდეგ აზერბაიჯანმა კვლავ დამოუკიდებლობა გამოაცხადა. 1990 წლიდან რესპუბლიკის დღე აღინიშნება, როგორც სახელმწიფო დამოუკიდებლობის  აღდგენის და სახელმწიფო დღესასწაულის დღე. 1918 წლის 28 მაისს აზერბაიჯანის დემოკრატიული რესპუბლიკის ეროვნულმა საბჭომ გამოაცხადა ქვეყნის დამოუკიდებლობა გამოაცხადა ტიფლისში, მეფის ნაცვლის სასახლეში. აქ ხელი მოეწერა დამოუკიდებლობის დეკლარაციას. დოკუმენტის თანახმად, აზერბაიჯანი მეზობელ ქვეყნებთან და ხალხებთან მეგობრულ ურთიერთობებს ატარებდა, აზერბაიჯანულმა დემოკრატიულმა რესპუბლიკამ თანაბარი უფლებებით უზრუნველყო ყველა - განურჩევლად ეროვნული კუთვნილებისა, რელიგიისა, კლასისა და გენდერისა. ამ დღის პატივსაცემად ბაქოს მეტროილიტენის ერთ-ერთი სადგურია „28 მაისი“. მეფისნაცვლის ყოფილი სასახლის დარბაზში, თბილისში, სადაც გამოაცხადეს რესპუბლიკის დამოუკიდებლობა, არის მემორიალური დაფა აზერბაიჯანულ, ქართულ და ინგლისურ ენებზე. ბაქოში ისტიგლალიათის (დამოუკიდებლობის ) ქუჩაზე დამონტაჟებულია სტელა დამოუკიდებლობის დეკლარაციის ტექსტით 2008 წელს რესპუბლიკის 90 წლის იუბილესთან დაკავშირებით საფოსტო მარკა გამოიცა. ამ დღის პატივსაცემად ბაქოში არის 28 მაისის ქუჩა დამოუკიდებლობის დეკლარაციის სტელა ბაქოში დამოუკიდებლობის დეკლარაციის სტელა ბაქოში თბილისში მეფისნაცვლის ყოფილი სასახლის დარბაზში მემორიალური დაფა, სადაც აზერბაიჯანის დამოუკიდებლობა გამოცხადდა. რესპუბლიკის 90 წლის იუბილისადმი მიძღვნილი საფოსტო მარკა აზერბაიჯანის დემოკრატიული რესპუბლიკა აზერბაიჯანის დამოუკიდებლობის აქტი აზერბაიჯანის დროშა მამედ ემინ რასულზადე ↑ Mammad Amin Rasulzade Founding Father of the First Republic ↑ 2.0 2.1 2.2 აზერბაიჯანის რესპუბლიკის ოფიციალური დღესასწაულები და ხსოვნის დღეები ↑ The Fate of some of the ADR Parliament Members ↑ Декларация о независимости Азербайджана 1918 г. -PDF
ანიანი

ანიანი (კორ. 안양시?, 安養市?, Anyang-si) — ქალაქი კიონგიდოს პროვინციაში, სამხრეთი კორეა. მდებარეობს სეულიდან სამხრეთით, ოცი კილომეტრის დაშორებით. ჯი ჩან უკი - სამხრეთ კორეელი მსახიობი, მომღერალი. კიმ სოკ-ჯინი - BTS-ის წევრი. კან ჩე გიუ - სამხრეთ კორეელი რეჟისორი და სცენარისტი. შინ ჰო სოკი - Monsta X-ის წევრი. კიმ ჯონ გუქი - სამხრეთ კორეელი მსახიობი. ქალაქის ოფიციალური გვერდი დაარქივებული 2018-08-19 საიტზე Wayback Machine. ქალაქის საიტი [1]
აზერბაიჯანის დამოუკიდებლობის დღე

აზერბაიჯანის დამოუკიდებლობის დღე (აზერ. Müstəqilliyin Bərpası Günü ) აზერბაიჯანის მთავარი სახელმწიფო დღესასწაულია. ეს თარიღი 18 ოქტომბერს ყოველწლიურად აღინიშნება. 1991 წლის 30 აგვისტოს აზერბაიჯანის უმაღლესი საბჭოს საგანგებო სხდომაზე მიღებულ იქნა რესპუბლიკის სახელმწიფო დამოუკიდებლობის აღდგენის დეკლარაცია. იმავდროულად მიღებულ იქნა აზერბაიჯანის რესპუბლიკის უმაღლესი საბჭოს დადგენილება  „აზერბაიჯანის რესპუბლიკის სახელმწიფო დამოუკიდებლობის აღდგენის შესახებ“. 1991 წლის 18 ოქტომბერს აზერბაიჯანის უმაღლესმა საბჭომ 30 აგვისტოს მიღებული დადგენილების საფუძველზე მიიღო აზერბაიჯანის რესპუბლიკის სახელმწიფო დამოუკიდებლობის შესახებ კონსტიტუციური აქტი და დააფუძნა დამოუკიდებელი აზერბაიჯანის რესპუბლიკის სახელმწიფო, პოლიტიკური და ეკონომიკური სტრუქტურის საფუძვლები. აზერბაიჯანის საფოსტო მარკები დამოუკიდებლობის 5 წლისთავი დამოუკიდებლობის 15 წლისთავი დამოუკიდებლობის 20 წლისთავი რესპუბლიკის დღე (აზერბაიჯანი) აზერბაიჯანის დღესასწაულები ↑ Independence Day of Azerbaijan. დაარქივებულია ორიგინალიდან — 2018-10-16. ციტირების თარიღი: 2018-06-10. ↑ Milli Məclisin tarixi - meclis.gov.az
კიმ სოკ ჯინი

კიმ სოკ ჯინი (დ.4 დეკემბერი, 1992, გვაჩონი, სამხრეთი კორეა) — სამხრეთ კორეელი მომღერალი, ცნობილ ბოიბენდ BTS-ის ვოკალისტი. მთავარი სტატია: BTS (ჯგუფი). 2013 წლის 13 ივნისს შედგა ჯინის დებიუტი, როგორც BTS-ის ვოკალისტის, სინგლით „No More Dream“ , ალბომიდან 2 Cool 4 Skool. იმავე წელს ჯგუფა გაიმარჯვა ნომინაციაში „წლის საუკეთესო დებიუტანტები“ Melon Music Awards-სა და Golden Disk Awards-ზე. 11 სექტემბერს გამოვიდა მათი პირველი მინი-ალბომი O!RUL8,2?. ჯინმა 2016 წელს გამოუშვა თავისი პირველი სინგლი ალბომიდან Wings სახელწოდებით ''Awake''. სიმღერამ 31-ე ადგილი დაიკავა Gaon Music Chart -ში და მე-6 ადგილი Billboard World Digital Singles Chart -ში.იმავე წელს მან გამოუშვა სიმღერის საშობაო ვერსია SoundCloud-ზე. 2018 წლის 9 აგვისტოს ჯინმა გამოუშვა თავისი მეორე სოლო ნამუშევარი „Epiphany“,როგორც თრეილერი BTS-ის მომავალი ალბომისა Love Yourself: Answer. სიმღერის ლირიკა ეხება ისეთ თემებს,როგორიცაა თვითმიმღებლობა და საკუთარი თავის სიყვარული. სიმღერის სრულმა ვერსიამ დაიკავა 30-ე ადგილი Gaon Music Chart-ში და მე-4 ადგილი Billboard World Digital Singles Chart -ში. ოქტომბერში, BTS-ის სხვა წევრებთან ერთად, ჯინს სამხრეთ კორეის პრეზიდენტმა გადასცა Hwagwan-ის კულტურული დამსახურების მეოთხე კლასის ჯილდო. ჯინმა გამოუშვა სოლო სიმღერა „Moon“ ,რომელიც შედის BTS-ის 2020 წელს გამოსულ სტუდიურ ალბომში Map of the Soul: 7. „Moon“- მა დაიკავა პირველი ადგილი Gaon Digital Chart-ში და მეორე ადგილი Billboard's US World Digital Singles chart-ში. ჯინს აქვს ორი დამოუკიდებელი სოლო თრეკი „Tonight“ (2019) და ''Abbys''(2020). 2016 წელს მან გამოუშვა Hwarang: The Poet Warrior Youth-ის ორიგინალი საუნდთრეკი „It’s Definitely You“ BTS-ის წევრ V-სთან ერთად. მთავარი სტატია: BTS-ის ჯილდოების და ნომინაციების სია. ჯინი ინსტგრამზე ↑ Bangtan Boys MV "No More Dream" Lacks Reality. Seoul Beats. ციტირების თარიღი: February 9, 2017.
ზაზა ნადირაძე

ზაზა ნადირაძე (დ. 2 სექტემბერი, 1993, მცხეთა) — ქართველი ნიჩბოსანი. 2016 წლის ზაფხულის ოლიმპიური თამაშების მონაწილე. 2018 წლის ევროპის ჩემპიონატის (ბელგრადი, სერბეთი) ოქროს მედალოსანი. მსოფლიო თასის მფლობელი (2019, პოზნანი, პოლონეთი). საქართველოს ნიჩბოსნობის ფედერაციის პრეზიდენტი 2020 წლიდან. ზაზა ნადირაძე[მკვდარი ბმული] — ქართული სპორტი ↑ 1.0 1.1 https://www.sports-reference.com/olympics/athletes/na/zaza-nadiradze-1.html ↑ ზაზა ნადირაძე. Rio 2016. დაარქივებულია ორიგინალიდან — 24 აგვისტო 2016. ციტირების თარიღი: 23 August 2016. ↑ „ზაზა ნადირაძემ რუს მეტოქეს სძლია და ევროპის ჩემპიონი გახდა“. reginfo.ge. 10 ივნისი, 2018. ციტირების თარიღი: 17 ივნისი, 2021. შეამოწმეთ თარიღის პარამეტრი |access-date= და |date=-ში (დახმარება) ↑ ღოღობერიძე, გიორგი (20 დეკემბერი, 2020). „ზაზა ნადირაძე პრეზიდენტია“. sarbieli.com. ციტირების თარიღი: 17 ივნისი, 2021. შეამოწმეთ თარიღის პარამეტრი |access-date= და |date=-ში (დახმარება)
გიო ხუციშვილი

გიორგი (გიო) ხუციშვილი (დ. 17 ივლისი, 1962, თბილისი — გ. 11 ივნისი, 2018, თბილისი) — ქართველი მომღერალი და მსახიობი. იგი ასრულებდა ქართულ სიმღერებს, როგორც მარტო, ასევე დუეტში; ერთ-ერთი მისი ცნობილი დუეტი იყო ნატო გელაშვილთან ერთად (ყველაზე ცნობილი სიმღერა — „აყვავდება როცა ნუში“). მუშაობდა ქართული დოკუმენტური სატელევიზიო პოპულარული ფილმების სტუდია (ქდსპფ) „მემატიანეში“. გადაიღო კინონოველა „სინანული“ (1984), დოკუმენტური ფილმები „აქ ყველაფერი წარსულს მაგონებს“, „საუკუნეებს გაუძლებს, მაგრამ...“ (1985), „დედმამიშვილობა“ (1986), „იყო ასეთი ჭაბუკი“ (მ. გაგუასთან ერთად, 1988), „არჩევნები“ (1988), „თანამოაზრენი“ (გია ბალიაშვილთან ერთად, 1988) და სხვა. ქართული ღვინის კომპანია „თელიანი ველის“ ერთ-ერთი დამფუძნებელი. საქართველოს თავდაცვის სამინისტრო, ადმინისტრაციის საზოგადოებრივ საქმეთა დეპარტამენტის საზოგადოებასთან ურთიერთობის სამმართველოს უფროსი, თბილისის სპორტის სასახლეს დირექტორი. 2018 წლის 29 მაისს თბილისის დიდი საკონცერტო დარბაზის წინ გიო ხუციშვილის ვარსკვლავი გაიხსნა. გიო ხუციშვილი სიცოცხლის ბოლო პერიოდში მძიმე სენით იყო დაავადებული. მომღერალი 2018 წლის 11 ივნისს, თბილისში, 56 წლის ასაკში გარდაიცვალა. 1980: „სიყვარული ყველას უნდა“ რეჟისორები მიხეილ ჭიაურელი (უმცროსი), გიორგი შენგელაია 1981: „მომეხმარეთ იალბუზზე ასვლაში“ რეჟ. ნანა ჯორჯაძე 1984: „სანამ წვიმა გადავლიდეს“ (კახა) რეჟ. ქეთი დოლიძე 1986: „ჩვენი ჯერია, ბიჭებო!“ (თენგო მაისურაძე) რეჟ. ბაადურ წულაძე 1987: „ხარება და გოგია“ (მეეტლე უტრუხუნე) რეჟ. გიორგი შენგელაია 1987: „ავტოპორტრეტი“ რეჟ. ერეკლე ბადურაშვილი 1989: „ძაღლის ყნოსვა“ რეჟ. გიორგი დადიანი 1990: „ცოდვის დღესასწაული“ რეჟ. ერეკლე ბადურაშვილი 1994 „თბილისი ჩემი სახლია“ (გიო) რეჟ. ერეკლე ბადურაშვილი 2005: „ვეფხისტყაოსანი ანუ კავკასიური მარყუჟი“ რეჟ. თეიმურაზ ჩიხლაძე გიო ხუციშვილი — საქართველოს ბიოგრაფიული ლექსიკონი გიო ხუციშვილი [დაარქივებული] — ეროვნული ფილმოგრაფია ↑ თბილისის საკონცერტო დარბაზის წინ გიო ხუციშვილის ვარსკვლავი გაიხსნა. პირველი არხი (29 მაისი, 2018). ციტირების თარიღი: 12 ივნისი, 2018. ↑ მომღერალი გიო ხუციშვილი გარდაიცვალა. imedinews (11 ივნისი, 2018). დაარქივებულია ორიგინალიდან — 2018-06-14. ციტირების თარიღი: 12 ივნისი, 2018.
კალინინგრადის სახვითი ხელოვნების საოლქო მუზეუმი

კალინინგრადის სახვითი ხელოვნების საოლქო მუზეუმი (რუს. Калининградский областной музей изобразительных искусств) — სამხატვრო მუზეუმი კალინინგრადში. გაიხსნა 1988 წლის 24 ნოემბერს. მუზეუმის საერთო ფართობია 6 804 მ². საგამოფენო ფართობია 2 060 მ². საგამოფენო დარბაზების ფართობია 160-დან 750 მ²-მდე. მუზეუმში სულ დაცულია 16 206 ექსპონატი. ყოველწლიურად იმართება 60-მდე სამამულო და უცხოური ხელოვნების ნიმუშების გამოფენა. მუზეუმის ფონდი მოითვლის 16 000-ზე მეტ ექსპონატს. მათ შორისაა ფერწერა, გრაფიკა, ქანდაკება, დეკორატიული ხელოვნების ნიმუშები. ძირითადად წარმოდგენილია XX საუკუნის მეორე ნახევრის ადგილობრივი და უცხოელი მხატვრების ნამუშევრები. ნამუშევრები გამოირჩევა სხვადასხვა სტილისტური მიმართულებებით. აქ წარმოდგენილია ნამუშევრები სოციალისტური რეალიზმიდან პოსტმოდერნისტულ სამხატვრო პრაქტიკამდე. ბალტიის ქვეყნების თანამედროდე გრაფიკის უნიკალური კოლექციის გამოფენა მიმდინარეობს საერთაშორისო ბიენალეზე „კალინინგრადი-კენიგსბერგი“. ეს გამოფენა იმართება არარეგულარულად, დაწყებული 1990 წლიდან. მასში მონაწილეობას იღებენ მხატვრები ბალტიის რეგიონის 10 ქვეყნიდან. ბიენალეს მსვლელობისას წარმოდგენილია 200 ავტორის დაახლოებით 600 ნამუშევარი. გამოფენების გარდა ბიენალეზე იმართება სხვადასხვა კონფერენციები, რომლის შედეგავაც გამოდის სტატიების კრებული . მუზეუმს აქვს რამდენიმე მუდმივი თემატიკური გამოფენა. თანამედროვე გრაფიკის ძირითადი კოლექცია, რომელიც წარმოდგენილია გალერეაში, შეიცავს ნამუშევრებს, რომელიც შესრულებულია XX საუკუნის უკანასკნელ ათწლეულში. დღეისათვის კოლექცია მოიცავს 700 ნამუშევარს. მათ შორის წარმოდგენილია კალინინგრადელი მხატვრების ნამუშევრებიც. 1990 წლიდან კალინინგრადში იმართება დაზგური გრაფიკის საერთაშორისო ბიენალე. პირველი მხატვარი კალინინგრადში გამოჩნდა ჯერ კიდევ საუკუნის 50-იან წლებში, ხოლო 1978 წელს კალინინგრადის საოლქო მუსიკალურ სასწავლებელში შეიქმნა სამხატვრო განყოფილება. კალინინგრადის სახვითი ხელოვნების საოლქო მუზეუმში ქალაქის მხატვრების ნამუშევრებს უმნიშვნელოვანესი როლი უკავია. ნამუშევრების უმეტესობა შესრულებულია ავანგარდისტული მიმართულებით. XIX საუკუნის დასასრულისა და XX საუკუნის დასაწყისის აღმოსავლეთ პრუსიის ხელოვნება წარმოდგენილია გრაფიკით და ქანდაკებით. ექსპოზიციაში განსაკუთრებული ადგილი უკავია ჰენრიხ ვოლფისა და მისი მოსწავლეების ნამუშევრებს. ↑ Концепция создания музея перемещенных ценностей на территории Калининградской области. დაარქივებულია ორიგინალიდან — 2017-11-05. ციტირების თარიღი: 2018-06-11. ↑ Информация с официального сайта. დაარქივებულია ორიგინალიდან — 2014-04-09. ციტირების თარიღი: 2018-06-11. ↑ Биеннале «Калининград — Кенигсберг». დაარქივებულია ორიგინალიდან — 2010-06-11. ციტირების თარიღი: 2018-06-11. ↑ Коллекция современной графики[მკვდარი ბმული] ↑ Коллекция произведений калининградских художников[მკვდარი ბმული] ↑ Коллекция «Культура и искусство Восточной Пруссии»[მკვდარი ბმული]
ჯეზირე

ჯეზირე, ასევე ელ-ჯაზირა (არაბ. الجزيرة — კუნძული) — პლატო ერაყში, სირიასა და თურქეთში, შუამდინარეთის ჩრდილოეთი ნაწილი. ჩრდილოეთით და აღმოსავლეთით ესაზღვრება ტავრისა (ქედის ტოტი) და ზაგროსის ქედები, დასავლეთით და სამხრეთ-დასავლეთით გადადის სირიის უდაბნოსა და არაბეთის ნახევარკუნძულის პლატოებში, სამხრეთ-აღმოსავლეთით შუამდინარეთის სამხრეთი დაბლობი ნაწილისაგან გამოყოფილია საფეხურით. სიმაღლე 200-დან (სამხრეთ-აღმოსავლეთი) 400 მეტრამდე (ჩრდილო-დასავლეთით). ცალკეულ მთათა სერების 1463 მ (მთა შელმირა სინჯარის მასივზე) აღწევს. ჯეზირე დასერილია ტიგროსისა და ევფრატის და მათი შენაკადების დატერასებული ხეობებით, აგრეთვე მშრალი ხევებით — უადებით. ჯეზირე აგებულია ცარცული და მიოცენური ქვიშაქვებით, კირქვებით, ალუვიონითა და ბაზალტის განფენებით. მდიდარია ნავთობით (ერაყი). ჰავა სუბტროპიკული, ხმელთაშუა ზღვისაა, ლანდშაფტები — უდაბნოსა და ნახევარუდაბნოსი. მდინარეების გასწვრივ ჭალის ტყეებია, მთის კალთებზე — ფსტის რაყებით. ქართული საბჭოთა ენციკლოპედია, ტ. 11, თბ., 1987. — გვ. 551–552. ↑ საქართველოს პარლამენტის ეროვნული ბიბლიოთეკა — ჯეზირე ↑ საქართველოს პარლამენტის ეროვნული ბიბლიოთეკა — ელ-ჯაზირა
ვეტივერია

ვეტივერია (ლათ. Vetiveria) — მრავალწლოვან მარცვლოვანთა გვარი. დაახლოებით 10 სახეობაა. გვხვდება აღმოსავლეთ ნახევარსფეროს ცხელ ქვეყნებში. პრაქტიკული მნიშვნელობა აქვს Vetiveria zizaniodes-ს, რომელიც ველურად იზრდება ინდოსტანში, ინდოჩინეთში, ცეილონზე. აფხაზეთში და აჭარაში მოჰყავთ ერთწლოვან კულტურად. ვეტივერიას ფესვი შეიცავს სურნელოვან ეთეროვან ხეთს, რომელსაც იყენებენ საპარფიუმერიო მრეწველობაში. სოხუმის ეთერზეთოვანი კულტურების საცდელ სადგურში კლონური სელექციით გამოყვანილია ვეტიმერიას კლონი № 11, რომელიც გამოირჩევა ეთეროვანი ზეთის მაღალი შემცველობით (ჰაერმშრალ ფესვებში 3,4-4%-მდე) და კარგი საპარფიუმერიო თვისებებით. ჩიქვანაია ე., ქართული საბჭოთა ენციკლოპედია, ტ. 4, თბ., 1979. — გვ. 386.
გიონგიდოს პროვინცია

კიონგიდო (კორ. 경기도) — ყველაზე მჭიდროდ დასახლებული პროვინცია სამხრეთ კორეაში. მისი ადმინისტრაციული ცენტრია ქალაქი სუვონი. სამხრეთ კორეის დედაქალაქი სეული პროვინციის ცენტრში მდებარეობს, თუმცა არ შედის მის შემადგენლობაში. კიონგიდო შედგება 28 ქალაქისა და 3 ადმინისტრაციული ერთეულისაგან. ანსანი ანსონი ანიანი იჩხონი იონინი იივანი იიჯონბუ იანჯუ იოჯუ კვანჯუ (კიონგიდო) კვანმიონი კვაჩხონი კიმპჰო კოიანი კუნპჰო კური ნამიანჯუ ოსანი პუჩჰონი პაჯუ პიონტეკი პოჩონი სიჰინი სონამი სუვონი ტონდუჩხონი ჰანამი ჰვასონი იონჩონი იანპიონი გაპიონი ქალაქის მმართველობის საიტი დაარქივებული 2018-06-21 საიტზე Wayback Machine.
Josephoartigasia monesi

Josephoartigasia monesi — განამარხი მღრღნელების სახეობა. იგი აღმოჩენილია ურუგვაიში. ცხოვრობდა პლიოცენსა და პლეისტოცენში და იყო ერთ-ერთი უდიდესი მღრღნელი, რომლის მასაც ერთ ტონას აღემატებოდა. მისი თავის ქალა კი 53 სმ იყო. „NATIONAL GEOGRAPHIC“, დეკემბერი, 2015, გვ.11 (ინგლისური)
ირაკლი კიზირია

ირაკლი კიზირია (დ. 14 აგვისტო, 1941) — ქართველი და საბჭოთა მორაგბე. რაგბის თამაში დაიწყო 1962 წელს. თამაშობდა ჯერ საქართველოს პოლიტექნიკურ ინსტიტუტში, 1964 წლიდან თბილისის „დინამოში“. მას ეკუთვნის თავისებური რეკორდიც — ითამაშა 15 სეზონზე მეტი და ყოველთვის კაპიტანი იყო. მისი რეკორდია აგრეთვე, ერთ თამაშში 98 ქულის მოპოვება (ბაქოს „დინამოსთან“). ეს რეკორდი ჯერ არავის გაუმეორებია, არა მხოლოდ საქართველოში, არამედ ევროპის მოწინავე ქვეყნებშიც კი. საქართველოს ჩემპიონატების მრავალგზის გამარჯვებული, სსრკ ჩემპიონატის ვერცხლის პრიზიორი (1966 წ.) „დინამოს“ საკავშირო პირველობის ოთხგზის ჩემპიონი, „ლოკომოტივის“ საკავშირო პირველობის ჩემპიონი, „ბურევესტნიკის“ საკავშირო პირველობის ვერცხლის პრიზიორი. სსრ კავშირის სპორტის ოსტატი 1972 წლიდან. იყო საქართველოს ვეტერან მორაგბეთა კავშირის პრეზიდენტი. ბიოგრაფია ქართული სპორტის სტატისტიკა დაარქივებული 2019-07-01 საიტზე Wayback Machine.
მორის სახვაძე

მორის სახვაძე (დ. 28 თებერვალი, 1937, თბილისი — გ. 21 იანვარი, 2011) — ქართველი და საბჭოთა მოფარიკავე (ხმალი). საერთაშორისო კატეგორიის მსაჯი. კლუბებს შორის ევროპის ჩემპიონატის მესამე პრიზიორი (1967), სსრკ სამგზის ჩემპიონი გუნდურ შეჯიბრებაში (1960, 62, 64), მეორე პრიზიორი პირად (1964) და გუნდურ (1966) ჩათვლაში, სსრკ თასის მფლობელი (1963). იმსაჯა XXII (1980, მოსკოვი) და XXV (1992, ბარსელონა) ოლიმპიური თამაშებში. XXVIII ოლიმპიადაზე (2004, ათენი) იყო ფარიკაობის საერთაშორისო ფედერაციის მსაჯთა კომისიის დელეგატი. მსაჯად იყო მიწვეული მსოფლიოს 15-მდე ჩემპიონატზე. 1992 წლიდან იყო ფარიკაობის საერთაშორისო ფედერაციის მსაჯთა კომისიის წევრი. ელგუჯა ბერიშვილი „ქართული სპორტის ოქროს წიგნი“ გვ. 183, პალიტრა L, თბ., 2013 მორის სახვაძე — ბიოგრაფიული ლექსიკონი ქართული სპორტის სტატისტიკა[მკვდარი ბმული]
ვეფხისტყაოსნის აკადემიური ტექსტის დამდგენი კომისია

ვეფხისტყაოსნის აკადემიური ტექსტის დამდგენი კომისია — დაარსდა 1962 წელს საქართველოს მეცნიერებათა აკადემიის პრეზიდიუმთან. ამზადებს შოთა რუსთაველის პოემის აკადემიურ გამოცემას 10 ტომად. გამოცემა მოიცავს ძირითად და ჩანართ-დანართ ტექსტს ვარიანტებითა და ტექსტოლოგიური შენიშვნებით, ლექსიკონსა და კომენტარებს. მთავარი რედაქციის სხდომათა ოქმები იბეჭდება 1974 წლიდან (ჟურნ. „მაცნე“, ენისა და ლიტერატურის სერია). აქვს ქართული ენის ლექსიკის ამსახველი მდიდარი კარტოთეკა (3 მილიონზე მეტი ბარათი). გამოცემულ შრომათაგან აღსანიშნავია: შოთა რუსთაველი, ვეფხისტყაოსანი (რედ. გ. წერეთელი და ი. აბაშიძე), 1966; ს. ცაიშვილი, ვეფხისტყაოსნის ტექსტის ისტორია, ტ. 1, 1970; მეტრი და რითმა ვეფხისტყაოსანში (გ. წერეთლის რედ.), 1973. კომისიის თავმჯდომარე იყო ი. აბაშიძე, მთავარი რედაქტორი — 1973 წლამდე აკად. გ. წერეთელი, 1973-1994 აკად. ა. ბარამიძე. კარტოზია გ., ქართული საბჭოთა ენციკლოპედია, ტ. 4, თბ., 1979. — გვ. 387.
მამედ რაჰიმი

მამედ რაჰიმი (სრულად მამედ რაჰიმ აბას-ოღლუ ჰუსეინოვა) (დ . 28 აპრილი, 1907, ქ. ბაქო — გ. 6 მაისი, 1977, იქვე) — აზერბაიჯანელი საბჭოთა პოეტი. ხელოვნების დამსახურებული მოღვაწე. ავტორია ლექსების კრებულებისა „სურვილი“ (I კრებ., 1930), „მეორე წიგნი“ (1933), „სამშობლოს ტრფიალი“ (1942), „დილის მელოდია“ (1943) და სხვა. მამედ რაჰიმის პოეზიის თემაა შრომითი ჰეროიკა, პატრიოტიზმი, ქვეყნის კოლექტივიზაცია და ინდუსტრიალიზაცია; აქვს სატრფიალო ლექსებიც. სამამულო ომის თემაზე შექმნა პოეტური ტრილოგია „ლენინგრადის ცაზე“ (1947, სსრკ სახელმწიფო პრემია). მას ეკუთვნის აგრეთვე პოემები „აფშერონის მიწაზე“ (1950), „კასპიის ნაპირებზე“, „საიათნოვა“ (1956). თარგმნიდა ქართველ, რუს, შუააზიელ, სომეხ, ევროპელ კლასიკოსთა ნაწარმოებებს. მონაწილეობდა ვეფხისტყაოსნის თარგმნაში. შაყულაშვილი გ ., ქართული საბჭოთა ენციკლოპედია, ტ. 6, თბ., 1983. — გვ. 396. მამედ რაჰიმის ბიოგრაფია[მკვდარი ბმული] ↑ Рагим Мамед // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
ჯალილ მამედყულიზადე

ჯალილ მამედყულიზადე (ფსევდონიმი — მოლა ნასრედინი) (აზერ. Cəlil Məmmədqulu oğlu Məmmədquluzadə)(დ. 22 თებერვალი, 1866, ნახჭევანი — გ. 4 იანვარი, 1932, ბაქო, აზერბაიჯანის სსრ, სსრკ) — აზერბაიჯანელი მწერალი, პუბლიცისტი, საზოგადო მოღვაწე. სწავლობდა ნახჭევანში. დაამთავრა საოსტატო სემინარია (1887). ეწეოდა პედაგოგიურ მოღვაწეობას. მამედყულიზადეს პირველი მხატვრული თხზულებებია პიესა „ჩაის სერვიზი“ (1889) და მოთხრობების ციკლი „შემთხვევა სოფელ დანაბაშში“ (1894). 1903 წელს ჩამოვიდა თბილისში. აქ თანამშრობლობდა აზერბაიჯანულ გაზეთში „შარგი რუსსა“ და ამიერკავკასიის ბოლშევიკთა პირველ ლეგალურ ორგანოში „კავკაზსკი რაბოჩი ლისტოკ“. 1906 წელს თბილისში დააარსა სატირული ილუსტრირებული ჟურნალი „მოლა ნასრედინი“ (გამოდიოდა 1931 წლამდე, ხანგამოშვებით). ავტორია სოციალური და საზოგადო კონფლიქტების ამსახველი ანტირელიგიური კომედიისა „მიცვალებულნი“ (1909), მოთხრობისა „სკოლა სოფელ დანაბაშში“ (1921) და სხვა. 1920 წელს წავიდა ემიგრაციაში (თავრიზში). ერთი წლის შემდეგ დაბრუნდა საბჭოთა აზერბაიჯანში. 'შაყულაშვილი გ.', ქართული საბჭოთა ენციკლოპედია, ტ. 6, თბ., 1983. — გვ. 396. ↑ Большая российская энциклопедия — Москва: Большая российская энциклопедия, 2004. <a href="https://wikidata.org/wiki/Track:Q1768199"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
ჰათიჯე სენდილი

ჰათიჯე სენდილი (თურქ. Hatice Şendil; დ. 2 აგვისტო, 1983, სტამბოლი) — თურქი მსახიობი. ჰათიჯე სენდილი 1983 წლის 2 აგვისტოს დაიბადა სტამბოლში. დედამისი წარმოშობით ალბანელია, მამა კი — თურქი. ჰათიჯემ  ბავშვობა ანთალიაში გაატარა. ორი წლის განმავლობაში, სამსახიობო ხელოვნებას ეუფლებოდა. უკვე წარმატებულმა მოდელმა და მსახიობმა 2011 წელს „მის თურქეთის“ კონკურსში გაიმარჯვა, ხოლო იმავე წელს „მის ევროპის“ კონკურსზე მესამე ადგილი დაიკავა. ჰატიჯეს სამსახიობო დებიუტი 2001 წელს შედგა სერიალში „ახალი ცხოვრება“. შემდეგ იყო სერიალები: „სექტემბერი“, „მგლების ხეობა“ და „დიდი ოჯახი“. 2011–2012 წლებში „ქალბატონ დილაში“ ითამაშა. 2014 წელს მონაწილეობა მიიღო ერთ-ერთ ყველაზე რეიტინგულ თურქულ სერიალში „დღე, როცა დაიწერა ჩემი ბედისწერა“, სადაც ელიფის როლს ასრულებდა.  2015 წლის მაისში ჰათიჯე სენდილი დაქორწინდა თურქ მსახიობზე ბურაქ საღიაშარზე. ჰყავთ შვილი ჯან საღიაშარი.  ჰათიჯე სენდილი კინოფილმების ინტერნეტ-მონაცემთა ბაზაში
ზეფიროსი

ზეფიროსი (ძვ. ბერძნ. Ζεφυρος, ძეფოს — „ბნელი“) — დასავლეთის ქარისა და გაზაფხულის ღმერთი ბერძნულ მითოლოგიაში, ბერძენთა გაგებით კი ქარიშხალი; ნიავქარი, ეოსის ძე. ერთ-ერთი ოთხი ქარის ღვთაებიდან. ბორეასის, ევროსის და ნოტოსის (ქარის ღმერთები) ძმა, ქლორას ქმარი. მათ ეყოლათ ნაყოფის ღმერთი, კარპოსი, ჰარპია პოდარგემ კი მისგან შვა შმაგი ცხენები. აპოლონისადმი ეჭვიანობით მოკლა ჭაბუკი იაკინთე. როგორც ქარი, იწყება გაზაფხულზე, როცა მეზღვაურები გადიან ზღვაში. ზეფიროსი „მითოლოგიური ლექსიკონი“, გამომცემლობა „საბჭოთა საქართველო“, თბილისი, 1983, გვ. 192